als_Latn dik_Latn sag_Latn
Vidhen shinat e trenit në hekurudhën pranë Fushë-Krujës. Rreth 170 metra të shinave anësore janë shkulur dy net më parë nga autorë ende të paidentifikuar. Bashkë me to janë marrë edhe pllakat metalike mbi të cilat vendosen shinat si dhe pjesë të tjera të hekurudhës që shërbejnë për fiksimin e shinave mbi traversa. Nga gjurmët e lëna mendohet se kjo vjedhje ka qenë e mirëorganizuar si për spostimin ashtu edhe transportin e tyre me mjete të rënda. Kjo pasi një shine arrin në 12 metra gjatësi dhe ka një peshë prej afro 1 ton. Aktualisht ky segment hekurudhor është jashtë funksionit ndërsa më parë shërbente për transportin e mallrave. Policia e Fushë-Krujës ka bërë konstatimet në terren por për momentin nuk ka asnjë të dhënë mbi këtë vjedhje.
als_Latn